Shay Evans
Shay Evans, echte namme: Cherokee Neal (yn Porto Riko, 27 septimber 1991), is in Portorikaansk neakenmodel en pornografysk aktrise. Hja makket ek wol gebrûk fan 'e artystenamme Gia Milana. Evans sette yn 2015 útein mei in wurkpaad yn 'e Amerikaanske pornoyndustry en spile sûnt yn frijwat films.

Libben en karriêre
Evans waard yn 1991 berne op Porto Riko, in ôfhinklik territoarium ûnder Amerikaanske soevereiniteit. Yn 2015, doe't se 24 jier wie, makke se yn 'e Feriene Steaten har debút yn in pornografyske film. Neffens de Internet Adult Film Database (IAFD) hie se ein 2019 yn likernôch 75 films spile. 

Dêrby hie Evans wurke foar sokke foaroansteande labels as Wicked Pictures, Evil Angel, New Sensations, Digital Playground, Devil's Film en Digital Sin. Fierders hat se ek wol wurke foar minder bekende studio's, lykas Mile High Media, Pierre Woodman Entertainment en Pure Play Media. En teffens hat se in protte yn 't spier west foar pornowebsiden op it ynternet, wêrûnder BangBros, Reality Kings, Brazzers, Naughty America en Kink.com.

Under har karriêre hat Evans gearwurke mei kollega-aktrises as Cassidy Banks, Abella Danger en Nicolette Shea, en mei manlike tsjinspilers as Mike Adriano, Mick Blue, Sean Lawless, Keiran Lee, Logan Long, J. Mac, Ramon Nomar, Mark Wood en Pierre Woodman.

Lichemsskaaimerken
Shay Evans is in Latina mei in blanke hûdskleur, brune eagen en brún hier. Neffens har offisjele opjefte is se 1.53 m lang, mei in gewicht fan 41 kg, en cupmaat 34D, dêr't se in boarstfergruttingsoperaasje foar ûndergien hat. Op 'e wenstige gatsjes troch de earlellen nei hat Evans gjin piercings, mar wol hat se in tatoeaazje fan in tekst op har rjochterside.

Keppelings om utens
 Shay Evans op Twitter
 Biografy en filmografy fan Shay Evans yn 'e Internet Movie Database (IMDb)
 Biografyske gegevens en filmografy fan Shay Evans yn 'e Internet Adult Film Database (IAFD)
 Biografyske gegevens fan Shay Evans op FreeOnes

Portorikaansk neakenmodel
Portorikaansk pornoakteur
Persoan berne yn 1991